      MUNICIPIUL CRAIOVA   
      CONSILIUL LOCAL AL MUNICIPIULUI CRAIOVA
            HOTĂRÂREA NR.437
privind predarea, către Ministerul Dezvoltării Regionale şi Administraţiei Publice, prin  Compania Naţională de Investiţii “C.N.I.” S.A.,  a unui teren proprietatea municipiului Craiova, în vederea realizării obiectivului de investiţii „Construire Complex Sportiv Craiova-Stadion de Fotbal”
         Consiliul Local al Municipiului Craiova întrunit în şedinţa ordinară din data de 26.11.2015;

  Având în vedere raportul nr.174571/2015 întocmit de Direcţia Patrimoniu prin care se propune predarea, către Ministerul Dezvoltării Regionale şi Administraţiei Publice, prin  Compania Naţională de Investiţii “C.N.I.” S.A., a unui teren proprietatea municipiului Craiova, în vederea realizării obiectivului de investiţii „Construire Complex Sportiv Craiova-Stadion de Fotbal”; 
În conformitate cu prevederile Legii nr.213/1998 privind proprietatea publica si regimul juridic al acesteia, modificată şi completată, Legii nr.287/2009, republicată,  privind Codul Civil, Ordonanţei Guvernului nr.25/2001 privind înfiinţarea Companiei Nationale de Investitii "C.N.I." - S.A., modificată şi completată, Hotărârii Guvernului nr.116/2014 privind actualizarea şi modificarea parametrilor tehnici şi a valorilor de inventar ale unor imobile aflate în domeniul public al statului şi în administrarea Ministerului Tineretului şi Sportului, precum şi pentru transmiterea unor imobile din  domeniul public al statului şi administrarea Ministerului Tineretului şi Sportului, în domeniul public al municipiului Craiova şi administrarea Consiliului Local al Municipiului Craiova; 
          În temeiul art.36 alin.2 lit.c coroborat cu alin.5 lit.a şi b, art.45 alin.3, art.124, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
                                                HOTĂRĂŞTE:
Art.1. Se aprobă predarea, către Ministerul Dezvoltării Regionale şi Administraţiei Publice, prin  Compania Naţională de Investiţii “C.N.I.” S.A., pe bază de protocol, a amplasamentului, teren în suprafaţă de 76972 mp., situat în municipiul Craiova, judeţul Dolj, aflat în proprietatea municipiului Craiova şi în administrarea Consiliului Local al Municipiului Craiova, identificat potrivit Cărţii funciare nr.221582, nr.topo 221582, liber de orice sarcini, în vederea şi pe perioada realizării de către Compania Naţională de Investiţii “C.N.I.” S.A. a obiectivului de investiţii „Construire Complex Sportiv Craiova-Stadion de Fotbal”.
Art.2. Amplasamentul este viabilizat, conform documentelor urbanistice, cu respectarea reglementărilor în vigoare.
Art.3. Se aprobă asigurarea finanţării de către Consiliul Local al Municipiului Craiova, judeţul Dolj, a cheltuielilor pentru racordurile la utilităţi(electrica, apa, canal, gaz sau alt tip de combustibil utilizat, etc.)
Art.4. Consiliul Local al Municipiului Craiova se obligă să asigure, în condiţiile legii, suprafeţele de teren necesare pentru depozitarea şi organizarea şantierului.
Art.5. Consiliul Local al Municipiului Craiova se obligă ca, după predarea amplasamentului şi a obiectivului realizat, să menţină destinaţia acestuia şi să îl întreţină pe o perioadă de minim 15 ani.
Art.6. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism şi Amenajarea Teritoriului, Direcţia Investiţii, Achiziţii şi Licitaţii, Direcţia Patrimoniu, Direcţia Economico – Financiară şi Compania Naţională de  Investiţii “C.N.I.” S.A. vor aduce la îndeplinire prevederile  prezentei hotărâri.

